
****

**ΤΜΗΜΑ ΓΕΡΜΑΝΙΚΗΣ ΓΛΩΣΣΑΣ ΚΑΙ ΦΙΛΟΛΟΓΙΑΣ**

**ΕΓΓΡΑΦΕΣ**

**ΝΕΟΕΙΣΑΧΘΕΝΤΩΝ ΦΟΙΤΗΤΩΝ ΑΚΑΔΗΜΑΪΚΟΥ ΕΤΟΥΣ**

**2024-2025 ΠΟΥ ΕΧΟΥΝ ΥΠΟΒΑΛΛΕΙ ΗΛΕΚΤΡΟΝΙΚΗ ΕΓΓΡΑΦΗ (ΥΠΟΥΡΓΕΙΟΥ ΠΑΙΔΕΙΑΣ)**

Καλούνται οι νεοεισαχθέντες φοιτητές του Τμήματος Γερμανικής Γλώσσας και Φιλολογίας, που έχουν υποβάλει την ηλεκτρονική εγγραφή τους,να προσέλθουν στην Γραμματεία του Τμήματος (γραφείο 307, 3οςορ.) **Δευτέρα 23-09-2024 έως Τρίτη 1-10-2024** και **ώρα 10.00 με 12.00 π.μ.**, προσκομίζονταςτα  **παρακάτω δικαιολογητικά** προκειμένου να γίνει η ταυτοπροσωπία - ταυτοποίηση των στοιχείων τους.

1. Ευκρινές αντίγραφο της αστυνομικής ταυτότητας ή διαβατηρίου.
2. Εκτυπωμένη αίτηση εγγραφής από την ηλεκτρονική εφαρμογή του Υπουργείου Παιδείας και Θρησκευμάτων
3. Μια φωτογραφία ταυτότητας
4. Πιστοποιητικό γέννησης
5. ΑΜΚΑ (ΦΩΤΟΤΥΠΙΑ)
6. Πιστοποιητικό Γλωσσομάθειας Γερμανικών (από Β2 και πάνω)

**ΕΓΓΡΑΦΕΣ**

**ΝΕΟΕΙΣΑΧΘΕΝΤΩΝ ΦΟΙΤΗΤΩΝ ΑΚΑΔΗΜΑΪΚΟΥ ΕΤΟΥΣ**

**2024-2025ΠΟΥ ΔΕΝ ΕΧΟΥΝ ΥΠΟΒΑΛΛΕΙ ΗΛΕΚΤΡΟΝΙΚΗ ΕΓΓΡΑΦΗ στην πλατφόρμα του Υπουργείου Παιδείας.**

Καλούνται οι νεοεισαχθέντες φοιτητές του Τμήματος Γερμανικής Γλώσσας και Φιλολογίας, που δεν έχουν υποβάλει την ηλεκτρονική εγγραφή τους, να προσέλθουν στην Γραμματεία του Τμήματος (γραφείο 307, 3οςορ.) .) **Δευτέρα 23-09-2024 έως Τρίτη 1-10-2024** και **ώρα 10.00 με 12.00 π.μ.** προσκομίζονταςτα  **παρακάτω δικαιολογητικά** προκειμένου να γίνει η ταυτοπροσωπία - ταυτοποίηση των στοιχείων τους.

1. Αίτηση του εισακτέου στην οποία εκτίθενται οι λόγοι της μη εμπρόθεσμης υποβολής ηλεκτρονικής εγγραφής στην πλατφόρμα του Υπουργείου Παιδείας. (π.χ. σοβαρή ασθένεια, ανωτέρα βία, θεομηνία ή άλλο σπουδαίο λόγο).
2. Υπεύθυνη δήλωση του επιτυχόντος και αιτούντος την εγγραφή, η οποία εκδίδεται μέσω του ιστότοπου [www.gov.gr](http://www.gov.gr) στην οποία θα δηλώνει ότι όλα τα στοιχεία και τυχόν δικαιολογητικά που υποβάλλει είναι ακριβή και αληθή και ότι δεν είναι εγγεγραμμένος σε άλλο ΑΕΙ του εσωτερικού.
3. Ευκρινές αντίγραφο της αστυνομικής ταυτότητας ή διαβατηρίου.
4. Μια φωτογραφία ταυτότητας
5. Πιστοποιητικό γέννησης
6. ΑΜΚΑ (ΦΩΤΟΤΥΠΙΑ)
7. Πιστοποιητικό Γλωσσομάθειας Γερμανικών (από Β2 και πάνω)

**ΑΝΑΚΟΙΝΩΣΗ ΓΙΑ ΟΛΕΣ ΤΙΣ ΚΑΤΗΓΟΡΙΕΣ ΝΕΟΕΙΣΑΧΘΕΝΤΩΝ**

**ΦΟΙΤΗΤΩΝ ΑΚΑΔ. ΕΤΟΥΣ 2024-2025**

**ΑΠΑΛΛΑΓΗ ΑΠΟ ΤΗΝ ΠΑΡΑΚΟΛΟΥΘΗΣΗ ΜΑΘΗΜΑΤΩΝ ΓΛΩΣΣΑΣ**

**Η παρακολούθηση των μαθημάτων Γλώσσας είναι υποχρεωτική** και αφορά και τα δύο τρίωρα κάθε μαθήματος γλώσσας. Σε ορισμένες περιπτώσεις προβλέπεται **απαλλαγή από την παρακολούθηση των μαθημάτων** *(όχι όμως και από την υποχρέωση οι φοιτητές να δηλώνουν τα μαθήματα και να συμμετέχουν στις εξετάσεις).*

Οι περιπτώσεις **απαλλαγής από την υποχρεωτική παρακολούθηση** των μαθημάτων είναι οι εξής :

1. Φοιτητές

* α) με πιστοποιητικό Γλωσσομάθειας Γ στη Γερμανική Γλώσσα,
* β) απόφοιτοι της Γερμανικής Σχολής Αθηνών ή Θεσσαλονίκης,

γ) Έλληνες του εξωτερικού με Abiturή Matura

απαλλάσσονται από την υποχρεωτική παρακολούθηση όλων των μαθημάτων Γλώσσας (SPR1-Γλώσσα I, SPR2-Γλώσσα II, SPR3-Γλώσσα III, SPR4-Γλώσσα IV).

1. Φοιτητές, οι οποίοι έχουν **πιστοποιητικό Γλωσσομάθειας Β2** στη Γερμανική Γλώσσα, απαλλάσσονται από την υποχρεωτική παρακολούθηση των μαθημάτων «SPR1-Γλώσσα I» και «SPR2-Γλώσσα II».

**Όλοι οι άλλοι φοιτητές**, που έχουν πιστοποιητικό Γλωσσομάθειας Β1 ή Α στη Γερμανική Γλώσσα, ή δεν έχουν κανένα πιστοποιητικό γλωσσομάθειας στη Γερμανική Γλώσσα, πρέπει να παρακολουθήσουν ΟΛΑ τα μαθήματα Γλώσσας.

**Οι νεοεισαχθέντες φοιτητές του Α΄ εξαμήνου κατά την εγγραφή τους** (βλέπε εγγραφές πρωτοετών) **θα πρέπει να προσκομίσουν στην Γραμματεία τυχόν αντίγραφα των πιστοποιητικών Γλωσσομάθειας στη Γερμανική Γλώσσα καθώς και την Αίτηση συμπληρωμένη.**

**Αυτό ισχύει και στην περίπτωση που κάποιος φοιτητής αποκτήσει κάποιο πιστοποιητικό Γλώσσας κατά τη διάρκεια των σπουδών του.**

**Επιτρεπόμενος αριθμός απουσιών**

Κατά τη διάρκεια ενός εξαμήνου ο φοιτητής μπορεί να απουσιάσει α) το πολύ έως και πέντε (5) φορές από το μάθημα κορμού και β) το πολύ έως και πέντε (5) φορές εμπέδωσης /εμβάθυνσης. Αν ο φοιτητής υπερβεί τον προβλεπόμενο αριθμό απουσιών, χάνει το δικαίωμα συμμετοχής στις εξετάσεις, συμπεριλαμβανομένης και της εξεταστικής περιόδου του Σεπτεμβρίου και υποχρεούται να παρακολουθήσει ξανά το μάθημα. Αν τυχόν πάρα ταύτα προσέλθει στην εξέταση,το γραπτό του δεν θα βαθμολογείται.

Οι φοιτητές που έχουν παρακολουθήσει μάθημα γλώσσας (SPR1, SPR2, SPR3, SPR4), αλλά δεν έχουν λάβει προβιβάσιμο βαθμό στην εξέταση, δεν υποχρεούνται να παρακολουθήσουν εκ νέου το συγκεκριμένο μάθημα. Βεβαίως όμως οφείλουν να δηλώσουν το μάθημα εν νέου και να προσέλθουν σε επόμενη εξέταση του μαθήματος ώστε να λάβουν προβιβάσιμο βαθμό.

**ΕΞΕΤΑΣΕΙΣ-ΔΗΛΩΣΕΙΣ ΜΑΘΗΜΑΤΩΝ ΓΛΩΣΣΑΣ**

Η εξέταση του μαθήματος «Γλώσσα IV» SPR4, προσφέρεται σε κάθε εξεταστική περίοδο, και περιλαμβάνει γραπτή και προφορική εξέταση με βαρύτητα στον τελικό βαθμό: 60% ο βαθμός της γραπτής εξέτασης προς 40% ο βαθμός της προφορικής εξέτασης. Ο φοιτητής πρέπει να πάρει τη βάση πέντε (5) τόσο στη γραπτή όσο και στην προφορική εξέταση, προκειμένου να κατοχυρώσει το μάθημα.

Τέλος οι φοιτητές μπορούν να δηλώνουν σε ένα εξάμηνο περισσότερα του ενός μαθήματα γλώσσας, εφόσον τα τέσσερα μαθήματα Γλώσσας δεν είναι προαπαιτούμενα μεταξύ τους. Συγκεκριμένα (π.χ.) φοιτητές του γ΄ εξαμήνου μπορούν να δηλώσουν το μάθημα «SPR3, Γλώσσα ΙΙΙ» και το «SPR1, Γλώσσα Ι», αν δεν το έχουν περάσει, ΟΧΙ όμως και αντιστρόφως, δηλαδή φοιτητές του α΄ εξαμήνου δεν μπορούν να δηλώνουν το μάθημα «SPR1, Γλώσσα Ι» και το «SPR3, Γλώσσα ΙΙΙ». Πάρα ταύτα επισημαίνεται ότι τα μαθήματα είναι διαρθρωμένα με αύξουσα δυσκολία και οι φοιτητές καλούνται να τα κατοχυρώνουν με τη σειρά.

Όταν ο φοιτητής περάσει και τα τέσσερα μαθήματα Γλώσσας, εξάγεται ο μέσος όρος των τεσσάρων βαθμών και καταχωρείται ως τελικός βαθμός στο βαθμολόγιο (κωδικός τελικού βαθμολογίου 65DAY01).

Στο δ’ εξάμηνο οι φοιτητές πρέπει να δηλώσουν την «SPR4, Γλώσσα ΙV» καθώς και τον κωδικό 65DAY01 ώστε να καταχωρηθεί ο τελικός βαθμός των 4 μαθημάτων Γλώσσας και να συνεχίσουν τις σπουδές τους στο ε΄ εξάμηνο σπουδών.

Οι φοιτητές δεν μπορούν να συμμετέχουν σε εξετάσεις Μαθημάτων Γλώσσας, τα οποία δεν έχουν δηλώσει σύμφωνα με τις ανακοινώσεις της Γραμματείας,

**Μετά την παραλαβή** των παραπάνω δικαιολογητικών και τον έλεγχό τους από την Γραμματεία του Τμήματος, θα σας δοθεί **ο Αριθμός Μητρώου** και μετά από 1 βδομάδα, θα πρέπει να επισκεφτείτε τη σελίδα <https://webadm.uoa.gr> και να υποβάλλετε Αίτηση Νέου Λογαριασμού ως Προπτυχιακός Φοιτητής. Με τον τρόπο αυτό θα αποκτήσετε  ηλεκτρονικό λογαριασμό στο Παν/μιο και δικαίωμα πρόσβασης στις ηλεκτρονικές υπηρεσίες του Παν/μιου.

Σε περίπτωση που δεν είναι δυνατή η δια ζώσης παρουσία για την εγγραφή, υπάρχει δυνατότητα αποστολής των δικαιολογητικών μέσω της ηλεκτρονικής πλατφόρμας **eprotocol** (απαιτούνται κωδικοί taxisnet). (**έως την Τρίτη 1/10/2023**).

Από τη Γραμματεία